ડાંગ જિલ્લા ભાજપમાં ભડકો થયા બાદ હવે કોંગ્રેસમાં આગ લાગી છે. ડાંગ જિલ્લા પંચાયતમાં કોંગ્રેસની મદદથી ડોન દ્વારા તેમની પત્ની બીબીને સત્તા સોંપ્યા બાદ હવે કોંગ્રેસમાં હોદ્દા મેળવવા માટે હોડ જામી છે. જિલ્લા પંચાયતની કારોબારીના પ્રમુખ બનવા માટે કોંગ્રેસમાં આંતરિક વિદ્રોહ શરૂ થયો છે. ભાજપમાંથી બરતરફ થયેલાં ડોનને સત્તા અપાવવા માટે ઉપપ્રમુખ માટેનો સોદો થયો હતો. જેમાં કોગ્રેસના ઉપ પ્રમુખ તરીકે હરીશ બચ્છાવને નિયુક્ત કરાયા હતા. પરંતુ તેને હવે વહીવટમાં રસ જાગતાં ઉપપ્રમુખ પદ છોડીને કારોબારી અધ્યક્ષ બનવું હતું. હરીશ બચ્છાવ દ્વારા કોંગ્રેસના નેતાઓને સ્પષ્ટ કહી દેવાયું હતું કે તેને કારોબારી સિવાય કંઈ જોઈતું નથી. તે ન મળતાં તેમણે ઉપપ્રમુખ પદેથી રાજીનામું આપી દીધું છે.